|  |  |  |
| --- | --- | --- |
|  |  | **ΕΓΚΥΚΛΙΟΣ 12η** |
| ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΔΙΚΑΙΟΣΥΝΗΣ  |  | Αθήνα, 4 Φεβρουαρίου 2022 |
| **ΣΥΝΤΟΝΙΣΤΙΚΗ ΕΠΙΤΡΟΠΗ** **ΣΥΜΒΟΛΑΙΟΓΡΑΦΙΚΩΝ****ΣΥΛΛΟΓΩΝ ΕΛΛΑΔΟΣ**----------- |  | Αριθμ. πρωτ. 41ΠΡΟΣ |
| Ταχ.Δ/νση : Γ. Γενναδίου 4 - Τ.Κ.106 78, ΑθήναΤηλέφωνα : 210-3307450,60,70,80,90FAX : 210-3848335E-mail : notaries@notariat.grΠληροφορίες : Θεόδωρος Χαλκίδης |  | Όλους τους συμβολαιογράφους της Χώρας |

**ΘΕΜΑ: «****myAADE: Άμεση πίστωση πληρωμών και μέσω IRIS**»**.**

Κυρίες και κύριοι Συνάδελφοι,

Σύμφωνα με το από 03.02.2022 Δελτίο Τύπου της ΑΑΔΕ (<https://aade.gr/anakoinoseis/deltio-typoy-02022022> ), από χθες βρίσκεται στη διάθεση των φορολογουμένων ο **νέος τρόπος πληρωμής οφειλών και ρυθμίσεων**, στο myAADE (**myaade.gov.gr**).

Πλέον, μπορούν οι φορολογούμενοι να **πληρώνουν τις οφειλές τους μέσω της online υπηρεσίας πληρωμών, IRIS,** που υποστηρίζεται από την ΔΙΑΣ (Διατραπεζικά Συστήματα) και **στην οποία συμμετέχουν οι Alpha Bank, Εθνική, Eurobank και Πειραιώς**.

Σύμφωνα με το ανωτέρω Δελτίο Τύπου, τα οφέλη με το νέο τρόπο πληρωμής συνοψίζονται ως ακολούθως:

* Η πληρωμή οφειλών στο myAADE μέσω IRIS προσφέρει **άμεση πίστωση των οφειλών**, **χωρίς την καθυστέρηση 1-4 ημερών**, που ισχύει όταν η πληρωμή γίνεται απευθείας στο web banking της Τράπεζας και στη συνέχεια ενημερώνεται η ΑΑΔΕ.
* Έτσι, όσοι χρειάζονται **άμεση αποπληρωμή των οφειλών** για λόγους, **όπως η έκδοση φορολογικής ενημερότητας** ή αποπληρωμής ρυθμίσεων, **με τις πληρωμές μέσω IRIS ή κάρτας πληρωμών στο myAADE** **θα έχουν τη δυνατότητα να εκδίδουν αμέσως τα σχετικά αποδεικτικά**.
* Επιπλέον, **στην πληρωμή φορολογικών οφειλών μέσω IRIS ισχύει ο περιορισμός του ανώτατου ορίου ποσού, που έχει δηλώσει ο χρήστης για μεταφορές πιστώσεων στον λογαριασμό ηλεκτρονικής τραπεζικής του**.

**1) Η προϋπόθεση για τη χρήση του νέου τρόπου πληρωμής:**

* Προϋπόθεση είναι οι χρήστες να διατηρούν **λογαριασμό web banking** σε μια από τις παραπάνω τράπεζες Alpha Bank, Εθνική, Eurobank και Πειραιώς.
* Στη συνέχεια, μπορούν, μέσα από την πύλη του myAADE, να μεταφερθούν **αυτόματα** στο περιβάλλον της τράπεζάς τους, όπου **ολοκληρώνουν την πληρωμή, χρησιμοποιώντας του κωδικούς web banking**.

**2) Η διαδικασία πληρωμής:**

* Συγκεκριμένα, όταν ο χρήστης, μέσα από την Ψηφιακή πύλη myAADE (myaade.gov.gr), επιλέγει, **«Οφειλές, πληρωμές και επιστροφές»**, και στη συνέχεια:

α)«Οφειλές εκτός ρύθμισης και πληρωμή» **ή**

β) «Ρυθμίσεις και πληρωμή»,

οι 2 τρόποι πληρωμής, κάρτα πληρωμών και IRIS, εμφανίζονται στο πάνω μέρος της οθόνης.



* Για την ολοκλήρωση της συναλλαγής μέσω IRIS, μετά τον «έλεγχο και πληρωμή», εμφανίζονται οι τέσσερις διαθέσιμες τράπεζες :
* Alpha Bank,
* Εθνική,
* Eurobank και
* Πειραιώς.



* Μετά την επιλογή της τράπεζας, **πραγματοποιείται η μεταφορά** του χρήστη στο γνώριμο περιβάλλον ηλεκτρονικής τραπεζικής, που χρησιμοποιεί, όπου **ολοκληρώνεται η πληρωμή** με ηλεκτρονική μεταφορά πίστωσης απευθείας από τον τραπεζικό του λογαριασμό.
* Στο τέλος, το σύστημα επιστρέφει αυτόματα τον χρήστη στο περιβάλλον myAADE και εμφανίζεται στην οθόνη η επιτυχής ολοκλήρωση της συναλλαγής στην τράπεζα, μαζί με τα απαραίτητα στοιχεία της:

Αριθμός συναλλαγής, ημερομηνία, ώρα και ποσό.



Συνημμένα σας αποστέλλεται το Δελτίο Τύπου.

Με τιμή

Ο Πρόεδρος

Γεώργιος Ρούσκας